

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, БањаЛука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-412-С/21-4, О.С.

Датум: 02.08.2021. године

М. Б.

**ПРЕДМЕТ: Мишљење, доставља се.-**

М. Б., обратио се путем мејла, Републичкој комисији за утврђивање сукоба интереса у органима власти Републике Српске (у даљем тексту: Комисија) са упитом број 02-412-С/21 од 11.05.2021. године у којем тражи мишљење да ли као државни службеник који ради у општини на пословима рачуноводства може регистровати допунску дјелатност у виду самосталног предузетника за вођење пословних књига у приватном сектору.

У вези упита М. Б., Републичка комисија за утврђивање сукоба интереса у органима власти Републике Српске, у складу са чланом 16. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) дала је следеће

**М И Ш Љ Е Њ Е**

Републичка комисија за утврђивање сукоба интереса у органима власти Републике Српске (у даљем тексту: Комисија) ради давања потпуног одговора упутила је допис за допуну упита господину М. Б. дана 14.06.2021. године број: 02-412-С/21-1, О.С., ради доставе података у којем се тражи следеће да ли је именовани лице из члана 4. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) те да достави податак у којој Општини је запослен и тачан назив радног мјеста.

Комисија је дана 22.06.2021. године запримила одговор господина М. Б. путем мејла и протоколисала под бројем: 02-412-С/21-2, О.С., у којем наводи да не обавља функцију на који се односи члан 4. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) те да је запослен на радном мјесту шефа одсјека за трезор. У мејлу именовани такође пита да ли одговор на наш допис може да достави путем мејла или исти мора да достави путем поште.

Дана 23.06. 2021. године Комисија је именованог замолила да одговор на допис број: 02-412-С/-1, О.С. од дана 14,06.2021. године достави путем поште на адресу Комисије у року који је наведен у допису. Исти није доставио одговор.

У члану 4. Закона о спречавању сукоба интереса у органима власти Републике Српске, наведена су лица на који се исти односи.

Сходно томе, Закон о спречавању сукоба интереса у органима власти Републике Српске се не односи на М. Б., тј. именoвани није пасивно легитимисано лице према коме поступа Републичка комисија за утврђивање сукоба интереса у органима власти Републике Српске.

Упозоравамо на одредбе Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) у којем су у ГЛАВИ IV прописане неспојивости.

У члану 44.став 2. Закона о службеницима и намјештеницима у органима јединице локалне самоуправе прописанe је следеће: “Службеник се **не може бавити предузетничком дјелатношћу**, односно не може бити оснивач, власник или већински власник привредног друштва или установе.“

У члану 7. став 2. Закона о занатско-предузетничкој дјелатности („ Службени гласник Републике Српске“, број:117/2011, 121/2012, 67/2013, 44/2016 и 84/2019) прописано је да се предузетничка дјелатност обавља у облику радње, радионице, канцеларије, **бироа, агенције,** студија, пансиона, атељеа, салона, лабараторије и слично.

У члану 45. став 4. Закона о службеницима и намјештеницима у органима јединице локалне самоуправе прописано је да уколико се утврди неспојивост из члана 44. и ст. од 1. до 3. овог члана градоначелник односно начелник општине након спроведеног поступка за утврђивање неспојивости доноси рјешење о престанку радног односа службеника.

**Сходно горе наведеном неспојиво је да службеник у јединици локалне самоуправе обавља додатну активност односно не може да се бави предузетничком дјелатношћу те стога Вас упућујемо да се обратите начелнику/градоначелнику да одлучи о овом питању.**

**С обзиром да лице није навело о којој се локалној заједници ради а да је на основу поступка обавезно да се исто достави и начелнику/градоначелнику Комисија обавезује М. Б. да то и уради а Комисија ће путем контакта који је исти навео провјерити да ли је наведено извршио.**

ПРЕДСЈЕДНИЦА КОМИСИЈЕ

Oбренка Слијепчевић

Доставити:

1. М. Б.
2. У спис предмета
3. а/а