

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-370-С/21-3, О.С.

Датум: 02.08.2021. године

На основу члана 13. став 1. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) и члана 208. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 02.08.2021. године, у предмету утврђивања сукоба интереса против Бобана Ђурђевића, одборника у Скупштини општине Брод, донијела је

**ЗАКЉУЧАК**

Обуставља се поступак за утврђивање сукоба интереса против Бобана Ђурђевића, одборника у Скупштини општине Брод и в.д. директора Јавног предузећа КП „Комвод“ а.д. Брод.

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 27.04.2021. године, достављена је иницијатива за утврђивање постојања сукоба интереса за Бобана Ђурђевића, одборника у Скупштини општине Брод и в.д. директора Јавног предузећа КП „Комвод“ а.д. Брод.

Дана 01.07.2021. године Комисија је запримила Изјаву о наводима из иницијативе Одборничке групе Социјалистичке партије Скупштине општине од стране Бобана Ђурђевића у прилогу којег је доставио акт Централне изборне комисије Босне и Херцеговине о престанку одборничког мандата. Увидом у наведени акт може се утврдити следеће да је Бобан Ђурђевић лично поднио захтјев за утврђивање престанка мандата одборника у Скупштини општине Брод дана 27.05.2021. године из разлога избора на неспојиву функцију.

Централна изборна Комисија Босне и Херцеговине је донијела Одлуку о престанку мандата и додијели мандата сљедећем квалификованом кандидату број: 06-1-07-301/21. дана: 03.06.2021. године

Сходно томе, како лице више не обавља функцију одборника у Скупштини општине Брод, Комисија је донијела Закључак о обустави поступка.

На овај Закључак странке имају право посебне жалбе.

Поука о правном средству: ПРЕДСЈЕДНИЦА КОМИСИЈЕ

Против овог Закључка може се изјавити посебна Обренка Слијепчевић

жалба Комисији за жалбе у року од 15 (петнаест)

дана од дана пријема овог Закључка. Жалба се

подноси путем ове Комисије.

Доставити:

1. Бобан Ђурђевић
2. Одборничка група Социјалистичке партије Брод, н/р Милоша Станишића и Слободана Пејчића, Ул. Светог Саве бб, 74 450 Брод;
3. У спис предмета;
4. a/a;